สวัสดีคะคุณมีตกขาวเป็นสีเหลืองอ่อนๆแต่ไม่เจ็บไม่คันคะเป็นเวลาอุจาระคะมันจะเป็นอัตรายไหมค่ะไม่มีอาการแสบคันนะคะบางทีก็ออกมาเป็นสีขาวขุ่นๆคะ ไม่มีกลิ่นคะ
สวัสดีค่ะ ตกขาวที่ปกติจะออกใสๆ หรือมีสีขาวขุ่นหรือขาวออกเหลืองเล็กน้อย โดยเฉพาะหากปล่อยให้แห้ง สีเหลืองจะเข้มขึ้น แต่จะไม่มีกลิ่นเหม็น ไม่มีอาการคันหรือแสบช่องคลอด และไม่มีปวดท้องน้อยร่วม ทั้งนี้ ปริมาณและความเหนียวจะขึ้นอยู่กับช่วงของรอบการตกไข่ หรืออาจมีปัจจัยภายนอกร่วม เช่น การทานยาฮอร์โมนต่างๆ เป็นต้นดังนั้นหากตกขาวที่เป็นอยู่ เป็นสีขาวและเหลืองอ่อนๆ ไม่มีคัน เจ็บ หรือแสบช่องคลอด ไม่มีกลิ่นเหม็น ก็ถือว่าเป็นตกขาวที่ปกติดีค่ะ ส่วนการที่ตกขาวออกมาเวลาถ่ายอุจจาระ เนื่องจากเวลาที่เราเบ่งถ่าย ย่อมทำให้ความดันในช่องท้องน้อยเพิ่มมากขึ้น รวมถึงช่องคลอดเองก็เกิดการบีบตัว ตกขาวที่อยู่ในช่องคลอดจึงไหลออกมาค่ะ ไม่ได้ผิดปกติอะไร